Public procurement notice: Contract Notice
Published: 2017-12-19
Buyer: Δήμος Αθηναίων
Country: GR
Contract type: Services
Procedure: Open procedure
CPV classification: 71321000: Heating and ventilation design services
Estimated value: 276934.17 EUR
Submission deadline: 2018-02-05
Award criteria: Lowest price

Technical requirements: Διακήρυξη ανοικτής διαδικασίας μέσω Ε.Σ.Η.ΔΗ.Σ., για την επιλογή αναδόχου εκπόνησης μελέτης με τίτλο: «Εκπόνηση μελέτης πυροπροστασίας, για κτίρια του Δήμου Αθηναίων».
Διακήρυξη ανοικτής διαδικασίας για τη σύναψη ηλεκτρονικής δημόσιας σύμβασης μελέτης με τίτλο: «Εκπόνηση μελέτης πυροπροστασίας, για κτίρια του Δήμου Αθηναίων» άνω των ορίων, του Ν. 4412/2016, με κριτήριο ανάθεσης την πλέον συμφέρουσα από οικονομικής άποψης προσφορά, με βάση την τιμή.
Με την εν λόγω μελέτη ζητείται: η σύνταξη μελέτης πυροπροστασίας - σχεδίων κάτοψης και τεχνικών περιγραφών μονίμων συστημάτων πυροπροστασίας, σύμφωνα με το Υπόδειγμα της Πυροσβεστικής Διάταξης 16/2015. Οι μελέτες πυροπροστασίας θα εκπονηθούν για υφιστάμενα εκπαιδευτήρια του Δήμου Αθηναίων, Νηπιαγωγεία, Δημοτικά, Γυμνάσια και Λύκεια.
Στο αντικείμενο της σύμβασης περιλαμβάνεται η σύνταξη μελέτης πυροπροστασίας - σχεδίων κάτοψης και τεχνικών περιγραφών μονίμων συστημάτων πυροπροστασίας, η υποβολή τους στο Α’ Γραφείο Πυρασφάλειας/ Δ.Π.Υ Αθηνών, για έγκριση, η παράδοση των εγκεκριμένων μελετών πυροπροστασίας –σχεδίων κάτοψης και τεχνικών περιγραφών μονίμων συστημάτων πυροπροστασίας, καθώς και η σύνταξη και παράδοση των τευχών δημοπράτησης, σε έντυπη και ηλεκτρονική μορφή στην Διευθύνουσα Υπηρεσία του Δήμου Αθηναίων.
Οι προσφέροντες απαιτείται να είναι εγγεγραμμένοι στο σχετικό επαγγελματικό μητρώο που τηρείται στο κράτος εγκατάστασής τους. Οι προσφέροντες που είναι εγκατεστημένοι στην Ελλάδα, απαιτείται να είναι εγγεγραμμένοι στα Μητρώα Μελετητών ή Γραφείων Μελετών στην κατηγορία/ κατηγορίες μελετών του άρθρου 12.1 της παρούσας. Οι προσφέροντες που είναι εγκατεστημένοι σε λοιπά κράτη - μέλη της Ευρωπαϊκής Ένωσης, απαιτείται να είναι εγγεγραμμένοι σε αντίστοιχα Μητρώα του Παραρτήματος XI του Προσαρτήματος Α΄ του ν. 4412/2016.
Για την κατηγορία μελέτης 9 (Μελέτες Μηχανολογικές, Ηλεκτρολογικές, Ηλεκτρονικές): τουλάχιστον δύο (2) μελετητές 12ετούς εμπειρίας και ένα (1) μελετητή 8ετούς εμπειρίας και τέσσερεις (4) μελετητές 4ετούς εμπειρίας, στην εν λόγω κατηγορία.
Ειδικά για τα τηρούμενα μητρώα Μελετητών στην Ελλάδα, οι κατηγορίες πτυχίων μελετών που απαιτούνται για την κατηγορία μελέτης 9 που ζητείται είναι πτυχίο τάξεως Ε’.
Η αποσφράγιση των προσφορών θα γίνει στα γραφεία της Διεύθυνσης Κτιριακής Υποδομής, Αθηνάς 16 και Βύσσης, Πλατεία Καραμάνου, Τ.Κ. 105 51.
Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη σύμβαση και έχει υποστεί ή ενδέχεται να υποστεί ζημία από παράνομη, κατά την κρίση του, πράξη (συμπεριλαμβανομένης της Διακήρυξης και των λοιπών εγγράφων της σύμβασης) ή παράλειψη της αναθέτουσας αρχής, δικαιούται προσωρινής δικαστικής προστασίας, σύμφωνα με τις διατάξεις του Ν. 3886/2010 (Α 173).
Εντός προθεσμίας δέκα (10) ημερολογιακών ημερών, από την επόμενη της ημερομηνίας κατά την οποία έλαβε πλήρη γνώση της πράξης ή της παράλειψης της αναθέτουσας αρχής, ο ενδιαφερόμενος οικονομικός φορέας δύναται να ασκήσει ενώπιον της αναθέτουσας αρχής προδικαστική προσφυγή κατ’ αυτής. Η προσφυγή υποβάλλεται ηλεκτρονικά, μέσω της λειτουργίας του υποσυστήματος «Επικοινωνία», συμπληρώνοντας την ειδική φόρμα και επισυνάπτοντας το σχετικό έγγραφο σε μορφή ηλεκτρονικού αρχείου Portal Document Format (pdf), το οποίο φέρει εγκεκριμένη προηγμένη ηλεκτρονική υπογραφή ή προηγμένη ηλεκτρονική υπογραφή με χρήση εγκεκριμένων πιστοποιητικών, σύμφωνα με την παρ. 3 του άρθρου 8 της υπ'αρ. 117384/26-10-2017 Κ.Υ.Α.
Η αναθέτουσα αρχή προβαίνει στην εξέταση των υποβληθεισών προδικαστικών προσφυγών, μέσω των αρμόδιων πιστοποιημένων στο υποσύστημα οργάνων της. Η αναθέτουσα αρχή οφείλει να απαντήσει αιτιολογημένα, κατόπιν γνωμοδότησης του αρμόδιου οργάνου, εντός δεκαπέντε (15) ημερολογιακών ημερών από την άσκηση της προδικαστικής προσφυγής. Εάν παρέλθει άπρακτη η παραπάνω δεκαπενθήμερη προθεσμία, τεκμαίρεται η απόρριψη της προσφυγής. Κατά τα λοιπά εφαρμόζονται οι κείμενες διατάξεις.
Η αίτηση ασφαλιστικών μέτρων κατατίθεται στο αρμόδιο δικαστήριο, μέσα σε προθεσμία δέκα (10) ημερολογιακών ημερών από τη ρητή ή σιωπηρή απόρριψη της προδικαστικής προσφυγής. Η προθεσμία για την άσκηση της προδικαστικής προσφυγής, η άσκηση αυτής και η προθεσμία και η άσκηση της αίτησης ασφαλιστικών μέτρων, κωλύουν τη σύναψη της σύμβασης, εκτός εάν με την προσωρινή διαταγή ο αρμόδιος δικαστής αποφανθεί διαφορετικά. Για την άσκηση της αιτήσεως ασφαλιστικών μέτρων κατατίθεται το προβλεπόμενο παράβολο.
Κατά τα λοιπά, η άσκηση αίτησης ασφαλιστικών μέτρων δεν κωλύει την πρόοδο της διαγωνιστικής διαδικασίας, εκτός αν ορίζεται άλλως με την ως άνω προσωρινή διαταγή, σύμφωνα με τα αναλυτικά οριζόμενα στο άρθρο 5 του ν. 3886/2010.

Eligibility requirements: Οι προσφέροντες απαιτείται να είναι εγγεγραμμένοι στο σχετικό επαγγελματικό μητρώο που τηρείται στο κράτος εγκατάστασής τους. Οι προσφέροντες που είναι εγκατεστημένοι στην Ελλάδα, απαιτείται να είναι εγγεγραμμένοι στα Μητρώα Μελετητών ή Γραφείων Μελετών στην κατηγορία/ κατηγορίες μελετών του άρθρου 12.1 της παρούσας. Οι προσφέροντες που είναι εγκατεστημένοι σε λοιπά κράτη - μέλη της Ευρωπαϊκής Ένωσης, απαιτείται να είναι εγγεγραμμένοι σε αντίστοιχα Μητρώα του Παραρτήματος XI του Προσαρτήματος Α΄ του ν. 4412/2016.

Award value: 276934.17